
أعوذ بالله السميع العليم من الشيطان الرجيم. بسم الله الرحمن الرحيم 

إن الحمد لله نحمده ونستعين به ونستغفره» ونعوذ بالله تعالى من شرور 
أنفسنا وسيئات أعمالنا من يهده الله فلا مضل له ومن يضلل فلا 
هادي له وأشهد أن لا إله إلا الله وحده لا شريك له. وأشهد أن محمدًا 


"يا أَيُهَا الّذِينَ آمَنُوا انوا الله حَقّ ناته ولا عون إلا وَأثُم م مون 
ال عم . "يا أَيُهَا الاس اتََقُوا رَبَكُمْ لذي خَلَفَكُم مّن 

وَاجِدَةٍ وَخَلَقَ مِنْهَا رَوْجَهَا وَبَتْ مِنْهُمَا رجالا كثيرا وَنِسَاءً وَاتَقُوا الله 
الذي تَسَاءَلُونَ به وَالْأَيْحَامَ . إِنَّ الله گان عَلَيْكُمْ رقب" 

يها الّذِينَ آمَنُوا افوا الله وَفُولُوا فَوْلَا سَّدِيدًا * يُصْلِخ لكم أَعْمَالكم 
وَيَعْفِرَ لحم ذَنوبَكُمْ وَمَنْ بطع الله وَرَسُولهُ فقذ فار فؤرًا عَظِيمًا 


أما بعد؛ فإن أصدق الحديث كتاب الله -تعال -. وخير المدي هدي 


حمل -صلى الله عليه وآله وصحبه وسلم- وشر الأمور محدثاهًا وكل 
حدثة بدعة» وكل بدعة ضلالة» وكل ضلالة في النار. ثم أما بعد. 


مرحباً بكم إخوان وأحبابي في هذا الدرس المبارك في هذا الصباح المبارك, 
الذي يشعر الإنسان حقيقة إذا بدأه ببركة في يومه بل وفي عمره» فهذا 
وقت البركات. وقل من يعبد فيه رب الأرض والسماوات. وهذه 
الصلاة؛ صلاة الفجر لا سيما من يصلون صلاة قريبة من صلاة البي 
-صلى الله عليه وسلم- في هذا المسجد يشعر أنه يعيش وسط الصفوة. 
هذا حقاً والله. فأنتم كما نحسبكم الله حسيبكم أنتم الصفوة» ونسأل 
الله -تعالى - أن يجعل اجتماعنا اجتماعًا مرحومًاء وتفرقنا من بعده تفرقاً 
معصومًاء وألا يجعل فينا ولا منا شقيًا ولا محرومًا. ويكفيكم شرفاً أنكم 

تعيشون يومكم في ذمة الله في حفظ الله, في ضمان الله. في أمان لله . 
كما قال النبي ‏ -صلى الله عليه وسلم: 
امن صلى المح في جماعة فهو في ذمَةِ الله" الحديث. نسأل الله - 
تعالى- أن يتقبل مني ومنكم ومن المسلمين جميعاً صالح الأعمال. 


ثم أما بعد أيها الكرام والأحباب؛ لا زلنا مع أذكار الصباح نعايشهاء 
نفهمهاء نقوها بقلوبنا ليتقبل الله -جل وعلا- منا هذا الدعاء. 
وليحفظنا الله -جل وعلا- با كما أؤكد في كل لقاءٍ حديث النبي - 
صلی الله عليه وآله وصحبه وسلم- "واعلّموا أنَّ الله لا يستجيبُ دعاءً 
من قلب غافل لاء" فلا بد أن يستحضر القلب ما يقول ليقبل الله - 
جل وعلا- منه دعاءه ويحفظه الله -جل وعلا- به. 

وبدأت معكم في اللقاء الماضي في الكلام عن ذكر عظيم من أذكار 
الصباح والمساء. وطال بنا الكلام حول كلمة في هذا الذكر كانت 
درسًا؛ درسًا لكل والدِ؛ أب وأم. درسًا لنا جميعاء لكل والدٍ أب وأم. 


١‏ مختصر المقاصد 
؟ حسنه الألباني 

وهو حديث أبي بكرة -رضي الله عنه- حديث أبي بكرة» ليس هو أبا 
بكر, إنما هو أبو بكرة بالتاء في آخره وصحايّ كذلك جليل. لكنه لیس 
كأبي بكر. والحديث رواه أحمد وأبو داود والترمذي وغيرهم, وحسنه 
الألباي -رحمه اللّه تعالى- وغيره, أن عبد الرحمن بن أي بكرة قال: يا 
أبتي ؛ إن أمعك تقول كل صباح؛ ده يدل على إيه؟ على إنه شايفه. 
قاعد معاه على طول, أذكار الصباح والمساء بيقوها مع ابنه على طول, 
أو ابنه بيحفظها منه على طول. قال: يا أبتي؛ إن أسمعك تقول حين 
تُصبح وحين تمسي» اللهم عافني في بدفي» اللهم عافني في سمعي, اللهم 
عافني في بصري. وأسمعك تقول حين تُصبح وحين تمسي» اللهم إن 
أعوذ بك من الكفر والفقر, اللهم إن أعوذ بك من عذاب القبرء لا 
إله الأ انك فهذان الذكران مجموعان في حديث واحد. وعامة من يذكر 
أذكار الصباح والمساء يجعلهما كذلك في حديث واحد» وإن كانت هي 
ثلاث وثلاث؛ اللهم عافني في بدئ, اللهم عافني في سمعي, اللهم عافني 
في بصري. اللهم إن أعوذ بك من الكفر والفقرء اللهم إن أعوذ بك 
من عذاب القبر, لا إله إلا أنت. وردت: اللهم عافني في بدي اللهم 

عافني في «جمعي, اللهم عافني في بصري» لا إله إلا أنت. اللهم إن أعوذ 
بك من الكفر والفقرء اللهم إن أعوذ بك من عذاب القبرء لا إله إلا 
أنت. بتكرار كلمة لا إله إلا أنت مرتين. ورد هذا وورد هذا. 


ومضى بنا الكلام في كلمة يا أبتي؛ أن الولد يتعلم البر من أبيه» وكيف 
أن هذه الكلمة التي تكررت على لسان ني الله إبراهيم؛ أربع مرات في 
صورة مريم, وهو يقول لأبيه الكافر الذي أجرم في حق ولده» وأراد أن 
يرجمه. يقتله رميًا بالحجارة» ومع ذلك يقابل ذلك إبراهيم بأن يوجه 
احتفاء الله -جل وعلا- به إلى أبيه» فيقول له أربع مرات يا أبتي, يا 
أبتي» يا أبتي, يا أبتي فرزقه الله -جل وعلا- جزاءً من جنس عمله ولد 
يقول له: يا أبتي افعل ما تؤمر. وهكذا يكون البر؛ ففاقد الشيء لا 
ُعطيه. ولخصنا البر فيما علّمَنا الله -جل وعلا- إياه في صورة الكهف, 
في أربع كلمات؛ "وَاصِير تَفْسَكَ صبر مَعَ الَْذِينَ يَدعون رکم بالْعَدَاة 
َالْعَشِيَ يعني صبر طول اليوم يُرِدُونَ وَجْهَهُ ولا تَعدُ عَيْئَاكَ عَنْهُمْ يعني 
عينك على ابنك للمتابعة ريد زِينَةَ اليَاٍ الدّنْيَامِ ليست الدنيا هي 

التربية بل رعا تكون عاملًا للإفساد كما يشهد الواقع وتشهدون بذلك, 
في الأخبر ولا تطغ من أُعَْلَا فلب عن ذكْرنا وَاتبعَ واه وَكانَ أمرة 
فُرْطا" يعني سيتدخل في تربيتك لأبنائك ناس فرط أمرهم, بَعْدَ أمرهم» 
ضل سعيهم» سيتدخلون في تربية ولدك؛ سواء بقى في التليفزيون ولا في 
الشاع وا ولا في المدرسة ولا في الجامعة, هؤلاء يتدخلون معك في تربية 
أبنائلك شئت أم أبيت» فلا تطع هؤلاء واجتهد أن تحجب عن ولدك 
هؤلاء المفسدين. "ولا تطغ مَنْ أَغْفَلنَا قَلَبَهُ عن ذِكرنا وَانَبَعَ هواه وَكَانَ 
مره فرط" 


أما الذكر فهو الذي نتناوله الآن 
قول نبينا -صلى الله عليه وسلم- فيما ينبغي أن يقوله ا مؤمن صباح 
مساء يسأل الله -جل وعلا- هذه الأمور: اللهم عافني في بدن, اللهم 
عافني في معي» اللهم عافني في بصري. سؤال: وأنت تسأل الله -جل 
وعلا- هنا العافية» واحنا اتكلمنا كتير في لقاء كامل عن العافية لما قولنا 
إيه؟ اللهم إن أسألك العافية في الدنيا وفي الآخرة, اللهم إن أسألك 

العفو والعافية في ديني ودنياي وأهلي ومالي, اللهم استر عوراتي وآمن 
روعاقء اللهم احفظني من بين يديّ ومن خلفي وعن يميني وعن شمالي 
ومن فوقتي وأعوذ بعظمتك أن أغتال من تحتي. اتكلمنا عن العافية 
وكيف أن العافية هي أعظم شيء تسأله ربك بعد اليقين» بنص كلام 
البي -عليه الصلاة والسلام- لا علم البي -صلى الله عليه وسلم- 
أبا بكر وهنا بقى مين؟ أبو بكر كما في مسند أحمد بإسناد صحيح قال 
له النبي -صلى الله عليه وسلم- لما سأله؛ أبو بكر بيسأل البي» يا 
رسول الله: علمني دعاء أدعوه» يعني قولي حاجة وخلي بالك الصحابي 
ده مين؟ حبيب النبي -عليه الصلاة والسلام- فالبي لازم يخصه بحاجة 
عظيمة فقال له: "سل الله العافية" فإن الله -جل وعلا- لم يُسأل شيئا 
خيرا من العافية أو أعظم ما سُئل الله العافية. في حديث آخر قال النبي 
عليه الصلاة والسلام: ‏ "ما أعطي أحدٌ 2 بعد 
اليقين شيئًا خير من العافية"" فالبي حط اليقين دلوقتي إيه؟ رقم واحد, 
وبعدين العافية. فهذه العافية الكلمة الشاملة. 


و أخرجه الترمذي والنسائي وأحمد 

عافية الدين والدنيا 

طبعا أول ما يتبادر للذهن نسأل الله العافية الناس بتفهم إيه؟ من 
الأمراض. غالب الناس كده» أكتر حاجة شغلاها الأمراض» يعني أنا 
حتى في مرة تابعت من يدعون في الطواف, الناس اللي بتدعوا وبتسمع 
صوکاء أخدت شوط كده يعني مش شرط تعمل كده بس هي جات 
من عند ربنا مرة كده. قولت: أنا هادعو با يدعو به المسلمون لعل 
واحد ربنا يرزقه دعوة ألزق فيه کده» وأقول دعوته ربنا يستجابما. فأنت 
متعرفش مين القريب لربناء فوجدت أن أكثر من يدعون حولي الأدعية 
الخاصة سيبك من اللي بيقرأوا الورق ده أكثره مش حاسس هو بيقول 
إيه» لكن أكثر من يدعون حولي يدعون بالعافية في الأبدان؛ اشفيني يا 
رب من مرضي» اشفي ابني» كده أكثرهم ذلك» فأكثر الناس فعلا 
يطلب عافية البدن, وخق لهم ذلك؛ إن جمعوها بعافية الدين والدنيا 
والآخرة حُق لحم ذلك لأن فعلا زي ما المثل بيقول: الحدوم مدارية. 
مدارية إيه؟ مدارية إيه؟ بلاوي. مش هما بيقولوا كده؟ الهدوم مدارية 


بلاوي. مفيش واحد من القاعدين دلوقتى اللى ربنا مَنَّ عليه واداله 

الصحة وجه يصلى الفجر إلا وعنده ابتلاء, إلا وعنده حاجة تعباه, 
حتى لو أنت شايفه قدامك بصحته ماشي, لازم ضغط ولا سكر ولا 


قلب» مفيش الكلام ده؛ ده عنده حاجة يعني فيه حاجة بتجيله كل 
سنة كده حساسية بيهرش فيهاء لا ده عنده خنقة بتجیله» لا ده عنده 
أنف كل ما شوية هوا يعملوله ايه لا ده شعره مش عارف بيعمل فيه 
إيه. لا ده جنبه كل فترة يتعبه كده, لا ده ضافره» مفيش لازم كل واحد 
عنده حاجة» عشان مفيش واحد يظن أنه هو مبتلى واللي قدامه لاء 
مفيش. 

فكلنا أصحاب ابتلاءات» مفيش واحد لكن الفرق من يرضى ومن 
يصبر عمن يسخط ويتسخط على ربه -سبحانه وتعالى-, لکن الكل 
كبيرا كان أو صغيرا. أنت حتى بص لعيالك هتلاقي الواد ده لسه مولود 
عنده مش عارف إيه في جلده» الواد التابى ده بيعرق بسرعة, الواد 
التالت ده بيتنرفز بسرعة وعاوز يوديه مش عارف إيه عشان يعمله 
تنظيم سلوك, لازم. فنسأل الله -جل وعلا- العفو والعافية. 

لكن هذه الكلمة المفترض أن ينطبع في قلبك وأنت تقولوها أول شيء 
العافية في الدين, العافية في الدين يعني أن يعافيك الله -جل وعلا- 
من الذنوب, ويعافيك في دينك» ويعافيك في آخرتك» يعني يدخلك 
الجنةء أفضل ولا يعافيك في بدنك؟! لا شك أن العافية في الدين أعلى 
وأفضل عشان كده النبي قدمهاء ولكن نحن نسأل الله العافية في كل 


0 


الو 


اللهم عافني في بدني 

حديث النهاردة خص به نبينا -صلى الله عليه وسلم- العافية في الدنياء 
خص به العافية في البدن؛ اللهم عافني في بدنئ. النبي -صلى الله عليه 
وسلم- خص العافية في البدن في هذاء لكن سؤال: لو قال البي - 
عليه الصلاة والسلام- فقط: اللهم عافني في بدئ, ألا يشمل ذلك 
الهم عافني في سمعي, اللهم عافني في بصري؟ يشمل ولا لأ؟ هو مش 
السمع والبصر من ضمن البدن؟ آه نعم. لكن هذا كما يقال من باب 
الخاص بعد العام اللهم عافني في بدني تشمل الكل, لكن بالذات يا 

رب أهم عضو بالنسبة لي؛ اللهم عافني في 'معي. وأهم عضو بعده 
اللهم عافني في بصري, هو السمع أهم من البصر؟ ولا البصر آهم؟ 
السمع أهم وهذا الذي قذمه الله -جل وعلا- في أغلب آيات القرآن 
اد الْسَمْعَ وَالْبَصرَ وَالْفُوَادَ گل أُولَتك گان عَنْهُ مسو" 

هقولك حاجة, هاعدّل بس السؤال عشان نفهم, فقدان العقل أشد أم 
فقدان البصر؟ فقدان العقل. عشان كده آيات السمع دائما مرتبطة 
بالعقل, انظروا إلى الواقع قل تذر أن تجد إنسانًا ولد لا يسمع وتجده 
عالًاء نادر جدًا؛ لأن السمع مرتبط بالعقل ولو مسمعش مش هيتكلم 
يعني هما أصم أبكم. طيب ممكن لسانه يبقى سليم مية في المية» لكنه 
لو ما معش مش هيعرف يتكلم. فقل» ندر أن يوجد إنسان ولد - 
مش حصل له الموقف ده بعد ما كبر- لاء ولد لا يسمع ويتم له عقله. 
لکن ممكن تلاقيه فقد بصره يبقى أستاذ دكتور ومعه دكتوراه ويبقى يعني 
عالم كبير» وأنتم ترون» ترون كثيراً من العلماء كف بصره. وهم فعلاً من 
أكابر العلماء؛ ابن عباس نفسه كف بصره» لکن رجح عقله. ترى ده 
في الواقع في حياتنا؛ الشيخ كشك -الله يرحمه -الشيخ ابن باز وغيرهم. 

فدايماً ربنا بيربط السمع بالعقل في آيات كتيرة يعني مثلاً على سبيل 
المثال يقول الله -جل وعلا- في سورة القصص: "وَرَبُكَ يلق مَا يَثَاءْ 
وار دما گان م الخيرَةُ ‏ سْبْحَانَ الله وَتَعَالَ عَم يُشْرِكُونَ * ورك يَعْلَم 
ما ِن صُدُورْهُمْ وتا يُِْنُونَ * وهو اله لا إِله إلا هو لَه المد في 
الأول والآخرةہ وَلَهُ الحَكُم وليه ترْجَعُونَ * فل اريم إن جَعَلَ الله 
عليْكُمْ الل سَرْمَدا إل يوم الْقَامَةِ من إل غَُْ الله بأتيكم بضيَاء. أفاد 
تَسْمَعُونَ" فربط الليل بالسمع. العلماء بيقولوا 
اجمعنى؟ الإنسان الذي لا يسمع كأنه في ليلء مع أن المقبول الذي لا 
يبصر كأنه في ليل. لاء الذي لا يسمع كأنه في ليل. ليه؟ لأنه عشي 
على عقله. 


علماء الطب بيقولوا إن الإنسان لا بينام ويعوز بيصحى بيظطبط منبه. 
منبه ده صوق ولا ضوئي؟ لإن -سبحان الله الإنسان لما بينام -حتى 
إعجاز يعني - كل عضلات الجسم بترتخي, إلا عضلة واحدة, الا عضلة 


واحدة بس» بتشد موجودة في الأذن. لما جى صوت تشد خالص» تبقى 

يعني إيه؟ مش مرغخية خالص» مشدودة شوية» بيجي صوت تشد تفوق 
الناس. يعني الحاجة الوحيدة اللي ممكن الإنسان تفضل باقية شدة شوية 
من عضلات الجسم عشان تفوق الإنسان الموجودة في الأذن. فعشان 
كده فيه ارتباط ما بين الليل والسمع. وارتباط ما بين السمع والعقل 
في آياتٍ كثيرة. فَقدِمَ السمع على البصر لأنه مرتبط بالعقل وهو أهم. 
فإذا عافاك الله -جل وعلا- في بدنك وخصصت أن يعافيك الله - 
جل وعلا- في جمعك وني بصرك أكرمك الله -جل وعلا- بتمام نعمه. 
وعافية السمع وعافية البصر حقيقة يعني دابماً الناس فاهمين إن السمع 
نعمة وأن البصر نعمة. رغم إن الحقيقة أن السمع فيه مليارات النعم 
وأن البصر فيه مليارات النعم» كل إنسان فاكر إن ربنا أعطى له نعمة 
هي في الحقيقة مش نعمة, لإن ربنا يقول في صورة لقمان: "أ1 تَرَوا أن 
الله سَخَّرَ لَكُم ما في السمَاواتِ وَمَا في الْأَرْضٍ وَأَسْبَعَ عَلَيَكُمْ نِعَمَةُ 
ظَاهِرَةٌ وَبَاطِنَة" بعنى كل نعمة إنت شايفها ظاهرة, جواها 

النعم الظاهرة والباطنة 

عشان كده لا ربا بيقول لك في سورة إبراهيم وني سورة النحل -الا 
متكررة مع اختلاف في ختامها - "وَإن تَعُدُوا نِعْمَتَ نِعْمَت الله لا تُخْصُوهَا ء إن 

الإِنسَانَ لَظَلُومٌ كاز" ده صورة الإنسان, لكن عن الله "إِنَّ 
الله لَعَفُورٌ رَحِيمٌ" في سورة . وَإِن تَعْدُوا؟ هو أنا ممكن أطلع 
ا 
بيقول وَإِن تَعْدُوا نِعْمَتَ نعْمَتَ الله 4 هي نعمة يا رب. أعدها إزاي؟ لا. يبقى 


ربنا يريد مع آخر. يريد أن يلفت أنظارنا إن السمع اللي إنت فاكره 
ده نعمة ده إيه؟ ده نعم. وإن البصر اللي إنت شايفه ده نعمة» ده نعم. 
وجسمك قد مله الله -جل وعلا- بالنعم الظاهرة والباطنة. 

حد فيكم حس وهو قاعد كده دلوقتي معلش إن فيه صرصار مشي 
على جدار الحيطة برة؟ نتكلم عن السمع بقى اهو. حد فيكم حس إن 
فيه صرصار مشى على جدار البيت برة؟ طب إيه رأيك لو حسيت؟ 
بعض الناس يظن إن تام النعمة يقول لك يا عم ده أبويا كان بيسمع 
دبيب النملة. مش بيقول لك كده؟ والله لو بيسمع دبيب النمل يموت. 

ما يعرفش ينام ما يعرفش يعيش . ده من نعمة ربنا إن الإنسان -شوف 
بقى تمام النعمة جوة النعمة اهو- إن الإنسان بيسمع من عشرين إلى 
عشرين ألف ديسيبل ده كلام علمي. اللي بيسمع بجال ”ماعي من 
عشرين لعشرين ألف. يعني ما بيسمعش اللي أقل من عشرين. عارف 
لو مع يحصل له إيه؟ يتجنن. بيجي ينام؛ أستاذ محمد بيخانق مراته 
على أول الشارع» وإنت جاي تنام وهو قام عليها إنت محضرتيش العشا 
إنت إيه؟ ما سخنتيش مش عارف ايه؟ تسمع حضرتك الكلام ده 
وإنت بينك وبينهم و١١‏ متر. تعرف تنام؟ طب بقى لو معت كل 
اللي بيتكلموا مع بعض» والواد ده بيذاكر وده بيقول آه. لو إنت 
بتسمع دبيب النمل تسمع اللي وراء الجدران ما تعرفش تنام. تنجنن. 
ولو بتسمع أكثر من عشرين ألف تنفجر. 


مش عارفين إن يوم القيامة عبارة عن صوت عالي بيدمر الكون. اسمها 
الصيحة أو الصاخة. بينفخ في الصور.ء يحصل صوت عالي يتفجر 
الكون. مش عارفين تفتيت الحصوات بالموجات الصوتية؟ إن الصوت 


"اللهم عافني في بدني وسمعي وبصري" من سلسلة "أذكار الصباح والمساء" 


شبكة الطريق إلى الله way2allah.com‏ 

العالي لو طلعت السهم الصوق ييجي كأن واحد عمل صوت عالي جداً 
عند الحصوة تنفجر. فلطف ربنا بنا إنك ما تسمعش. ونعمة ربنا علينا 
ما تسمعش الأقل وما تسمعش الأكتر. نعمة ربنا -سبحانه وتعالى- 
علينا. إن لو حصل أي حاجة في السمع ما تعرفش تمشي تقع» تفقد 
اتزانك. دي نعم باطنة إنت ما تعرفهاش. 

إنت حضرتك بتسمع عندك في ودنك أربعة آلاف قوس صوق. عشان 
يوصل لك الصوت بدرجات. لو الصوت كله بتاع الناس وصل لك 
بدرجة واحدة. ما تسمعش. أربعة آلاف قوس صوق عشان تسمع اللي 
صوته غخين» صوته رفيع» صوته آجش» وصوته أجوف وصوته مسرسع. 
وصوت الرجل وصوت المرأة وصوت الولد, ربنا يأذن بسماعك كل ده 
وتعرف تميز بين اللي صوته حلو وصوته وحش وصوته رخيم في القرآن. 
تسمع الحاجات دي كلهاء فربنا من نعمه أربعة آلاف قوس صوق. 


العين بقى. المدورة دي مش نعمة. ده مليارات النعم. انت حضرتك 
عندك في عينيك برضه فيما اذكر ثلاثائة مليون مستقبل ضوئى. ثلاغمائة 

واحد ما تشوفش إلا حاجة واحدة بس بطريقة واحدة, يعنى مغلا بینی 
وبين الكاميرا دي تلاتة متر واتنين سنتي وخمسة مللي, بزاوية مش عارف 
قد كده. لو عندك مستقل واحد وإنت بينك وبين الكاميرا تلاتة متر 
واتنين سنتي وسبعة مللي مش ستة مللي, أو خمسة مللي مش اربعة 
مللی» زادت مللى أو قلت مللى ما تشوفش. فربنا بيديك مستقبلات 
عشاكت تشوف القربب والبعيد. طب الكاميرا لوا إيه؟ لوتها أسود. لو 
دي لوا أسود فاتح شوية وعندك مستقبل واحد ما تشوفش إلا حاجة 
واحدة بس 2 لون واحد. 

إنتم عارفين مثا الثور في مصارعة التيران. بيمسكوا لون ايه؟ لونه أحمر 
لأن اللون ده بيعمل ايه في التور؟ بيثيره. صح؟ غلط. التور عنده عمى 
ألوان. ما بيشوفش إلا أبيض وأسود. واثبتوا هذا مؤخرا. والقطة كذلك 
ما بعشوفش ما بعشوفش إلا أبيض وأسود. مع إن القطة بيقولك بتخاف 
من الخيار أول ما تلاقي خيارة جنبها لوا اخضر بتخاف وجري. لا 
هي ما بعشوفش إلا أبيض وأسود. التور ما بيشوفش إلا أبيض وأسود. 

فيعني شوك بقى أزرق أحمر أخضر كل ده ما بيشوفوش. هو أبيض يا 
أسود. 


لكن ربنا أعطاك النعمة عشان تشوف الأخضر والأحمر والأصفر 
والأزرق ع الألوان وتشوف كل ده. وربنا أعطاك مستقبلات 
ضوئية عشان تشوف كل الألوان, ليه؟ عشان الناس كلها ما تبقاش يا 
بيض ياسود. يبقى المصريين مش هيبانوا. يقول لك حت لون قمحي 
لون نيلك يا مصر؟ مش بيقول لك كده؟ يعني القمح ما يبانش. لو 
واحد دكتور والمريض بتاعه اصفر شوية ما يبانش. لكن من نعمة ربنا 
تشوف كل الألوان أبيض وأسود. التطور صح؟ التليفزيون الأبيض 
وأسود أحسن ولا التليفزيون الألوان؟ الألوان. 

فربنا أكرمك وكرمك وخلاك تشوف كل الألوان. دي كلها نعم جوه 
العين. عشان لما تقول اللهم عافني في بدني انت بتدعي ربنا كل اللي 
جوه ده ربنا يعافيك فيه -سبحانه وتعالى-. اللهم عافني في معي 
وعافني في بصري. حد فيكم حس إن عينه قفلت وفتحت وهو قاعد 

قدامي دلوقتي؟ طب هي ما ففلتش ولا فتحتش؟ لاء ده وانت قاعد 
حضرتك العين طبيعي كده بتقفل وتفتح. مثلا ستاشر لعشرين مرة في 
الدقيقة. بتقفل وتفتح» تنزل طبقة دموع تشيل التراب اللي جه ولا 
الميكروبات تمسح وترمي وراء. حسيت إنت بالكلام ده؟ مفيش واحد 
مثا جه يعدي الطريق فقال استنى أصل عيني بتقفل دلوقتي أما تفتح 
ابقى أعدي؟ ده انت بتعدي وتقفل وتفتح» وانت قاعد دلوقتي كل 
دقيقة عشرين مرة. يعني في نص ساعة عينك قفلت 5٠٠‏ مرة وفتحت 
دلوقتي» حسيت بيها؟ من فضل ربنا. دي مساحات ربانية» صح؟ تنزل, 
وتمسح وتقفل تطلع. طبعاً كل ده انت مش داري بيه. 


يعني مثا مفيش واحد جنبه زرار يتك عليه عشان يطلع دموع» وبعدين 
دراع كده ينزله يقوم المساحة تنزل على الدموع دي تمسح تراب وتشيله 
وترميه؟ لا. من غير ما تعرف, ربنا ابقى على العين طبقة دموع رقيقة, 
إنت عينك مفتوحة دلوقتي؛ انتم عارفين ربنا يعافينا ويعافيكم اللي 
أصيب بالعصب السابع, اللي تلاقيه بقه معوج كده وعينه مفتوحة, 

أكبر مشكلة بالنسبة له إن عينه تبقى مفتوحة. حط مراهم ويحاول 
يغطيهاء أصل لو فضلت مفتوحة وأصيبت القرنية بقرحة ما هاش علاج: 
القرنية دي ما هاش علاج. الحاجة الوحيدة إن ياخدها من واحد ميت 
لسه ميت. ويقول لك القرنية لو اللي مات ده اتسابت في عينيه ربع 
ساعة تبوظ. يعني انت بتقول له موت بقى عشان آخدهاء مستنيه جنبه 
بموت عشان تاخدها. مفيش بديل غير كده. فسبحان الله إن ربنا ابقى 
حفظ على القرنية دي طبقة دموع عشان ترطبها على طول. وطبقة 
الدموع دي مُرَة. صح؟ مَرَة مليانة مضادات حيوية» عشان الجو مليان 
ميكروبات لو ميكروب جه على عينك» عينك رقيقة والقرنية لازم 
يتحافظ عليها كويس» ممكن الميكروب ده يفسد القرنية خلاص مش 
هتشوف» خلاص. فربنا ابقى طبقة الدموع اللي مليانة مضادات حيوية 
دي عشان تموت الميكروبات. طب وبعد ما تموت الميكروبات إيه اللي 
يحصل؟ تتراكم بقى الميكروبات؟ لا. ينزل الجفن بطبقة دموع تانية 
جديدة وياخد دي يرميهاء يرميها ورا. الميكروبات اللي اتجمعت دي 


يرميها ورا. يرميها ورا طب وتروح فين دي؟ هو فيه مخرن فيه مقلب 

ورا؟ بيرمي الميكروبات؟ لا ما تقلقش. الميكروب ده هيتحبس. 
هيتحبس» القرنية قدامك دي مفيش فيها نقطة دم ما بيخشش فيها 
الدم خالص. مع إن الدم في كل حتة في الجسم, هو اللي بيغذي» لكن 
مفيهاش. أمال بتتغذى منين؟ بتاكل من اللي جنبهاء بتشرب من اللي 
جنبها. لو فيها نقطة دم تمشي في الشارع تلاقي خط قدام عينك كده. 
لو فيها شريان ولا شعيرة دموية صغيرة تمشي تلاقي خط قدام عينك ما 
تشوفش» لكن ربنا -عز وجل- ما يجعلش فيها ولا شعيرة واحدة. 
صغيرة كانت أو كبيرة. كل ده نعم خلي بالك. كل اللي أنا بحكيهولك 
ده نعم. الميكروب ده بيترمى ورا بيروح فين؟ بيتسجن. 

قوات الأمن ا مركري البدبي موجودة في الدم. الخلايا دي تلاقي 
الميكروب كده تقوم جاية عاملة عليه كده وتلف حواليه وتسجنه. 


خلاص. الميكروب اتسجن جوة الخلية دي. يتسجن. طب نوديه 
الميكروب ده فين بقى بعد ما اتسجن؟ نوديه فين؟ نرميه بره. صح؟ ولا 
ندخله جوه الجسم؟ لاء بيخش جوه الجسم. الله! إزاي؟ ما تقلقش ده 
مسجون. إرهابي واتقبض عليه. يقدر يعمل حاجة؟ خلاص. ده إرهابي 

للجسم. واتقبض عليه. يوديه فين؟ يدخل جوه الدم. معقول؟ أه جوه 
الدم عشان اللي بيتقبض عليه بيعملوا فيه ايه؟ بيوضبوه. لو الحرامي 
سلمتوه بيعملوا فيه ايه؟ قبل ما تسلموه أصلا بتعملوه فيه انتوا إيه؟ 
فده ميكروب اتقبض عليه. واتسجن يتوضب بقى. يضرب تمانين ضربة 
كل دقيقة. فين؟ في القلب. مش اسمها ضربات القلب. يوصل للدم 
الدم يوديه لغاية القلب. يضرب تانين ضرب في الدقيقة. وياخدها كعب 
داير في الجسم. انت بتلف الميكروب جوه الجسم؟ ما تقلقش ده 
مسجون. لغاية لما يروح فين؟ يروح عند الكبد يشربه المر. مش الكبد 
فيه العصارة المرارية؟ يشربه المر. ويترمى في الإثنى عشر شوية من المعدة 
اللي لو الحطت على على الخشب تدوبه. عصارة المعدة لو اتحطت على 
الخشب تدوبه. تنزل عليه مع عصارة الأمعاءء وينزل بقى ياخدها أعزك 
الله وسط البراز في الأمعاء الدقيقة شوية على الأمعاء الغليظة» حضرتك 
تدخل دورة المياه تقضي حاجتك ويخرج الله هذا الميكروب. 

كل الكلام ده حسيت بيه انت؟ اهي دي نعم. بدايتها من هنا بالعين 
بالبصر. ما تكلمناش بقى عن إنسان العين ولا عن العين دائرية, ولا 

ليه هنا بياض وهنا سواد؟ كل دي نعم كل دي نعم ربانية. فحين 
يعافيك الله -جل وعلا- فيها؛ تمت النعمة من الله -جل وعلا- عليك. 


يعني مغد إنسان العين ده البياض جواه ايه؟ سبار ده مختلف بقى عند 
الناس سوداء عسلي أخضر زرقا. جوة اللون ده جواه ايه؟ جواه ايه؟ 
بۇبۇ. ده امه إنسان العين. ده عبارة عن ايه؟ دي فتحة, الدايرة اللي 
جوه دي عبارة عن فتحة. عشان في مية برة ومية جوة ودي فانحة. اهي 
الفاتحة دي بتوسع وبتضيق» بأمر الملك -سبحانه وتعالى-. إمق توسع 
وإمق تضيق؟ حضرتك لو إنت نايم فتحوا الشباك عليك مرة واحدة 
والشمس جت في عينيك» تعمل إيه؟ ما تعرفش تشوف مرة واحدة. لو 
إنت سايق عربية وماشي وبالليل والجو هادي وواحد نور العالي في وشك 
مرة واحدة» يحصل عمى مؤقت تسع ثواني. العكس برضه» الكلام ده 
من الضلمة للنور. طب ولو من النور للظلمة؟ ماشي في الشارع ودخل 
سيميليتور وهو مضلم جوه. أول ما بيدخل؛ مش شايف, بياخدوا إيده 
يوصلوه للكرسي لإن ضلمة. هكذا لإن العين لسه ما تعودتش. اما 

بتيجي الحاجة دي فجأة العين لسه ما تعودتش. من نعمة ربنا إن إنسان 
العين ده يتحكم بأمر الله في كمية الضوء اللي بتدخل» يعني مثلاً ربنا 
كتب للإنسان لو فرضنا مثلاً ٠٠٠١‏ فيمتو من الضوء يدخل جوه 
العين» ال ٠‏ ٠ه‏ دول اللي ينفعوه» ده غذاء العين, ده اللي ينفع العين, 
ده اللي يخلي الإنسان يبصر. لو الكمية دي زادت مرة واحدة الإنسان 
ما يشوفش. ولو قلت مرة واحدة ما يشوفش. لكن بفضل الله -جل 
وعلا- إن ربنا جعل إنسان العين ده بيضيق لما يكون النور شديد عشان 
يدخل الكمية القليلة ما هي داخلة مكدسة. ولما يكون الضوء قليل 
يوسع خالص عشان تدخل أكبر كمية من الضوء تناسب رؤية الإنسان. 
بيفتح ويقفل مش بأمرك أنت ولا بقدرتك أنت ولا بتدبيرك إنت» إنا 
بنعمة الله -جل وعلا- عليك. لتدخل الكمية التي قدرها الله وهذا 
الذي يسميه العلماء بقوت العين. كل حاجة لما قوت» يعني أكل؛ يعني 
غذاء. قوت عينك هو الضوء. يعني بغير الضوء مش هتشوف» يعني 
العين نفسها ما تشوفش لو مفيش ضوء ما تشوفش, يعني إنسان ستة 
على ستة ومظلمة تاماً. هيشوف حاجة؟ لازم يكون فيه ضوء الأول 

بحي على العين., والضوء ده ربنا كتب قوت عينك كمية معينة» وهو 
المقيت -سبحانه وتعالى-» فحين يعافيك الله -جل وعلا- في إنسان 
العين ده يوسع ويقفل في الوقت المناسب تشوف 

لو حصل بقى العكس» إن وسع بالنهار الإنسان يُصاب بعمى. ولو 
ضاق بالليل برضه الإنسان يُصاب بعشا ما يشوفش. فمن نعمة الله - 
جل وعلا- عليك أن يعافيك في بصرك وني سمعك وني بدنك. وهذه 
تمام النعمة بعد أن يعافيك في دينك وآخرتك. اللهم عافني في بدي, 
اللهم عافني في ممعي, اللهم عافني في بصري. 


ثم قال البي -عليه الصلاة والسلام- اللهم إن أعوذ بك من الكفر 
والفقرء اللهم إن أعوذ بك من الكفر والفقر. معقول! الكفر جنب 
لفقر! هو الفقر وحش؟ الناس فاهمة إن النبي كان فقير. صح؟ لا. هو 
ده النبي كان فقير؟ طب هات لي أي حاجة النبي تدل على إن النبي 
كان فقير. ده ربنا قال بالنص إن النبي كان غني» كان غني. قال تعالى: 
"أل يجَدْكَ يَتيمًا فَآوَئ * وَوَجَدَكَ صلا فَهَدَى * وَوَجَدَكَ عَائِلَا فَأَغْوَ" 

النبي كان غني» ربنا أغناه. كان له لوحده خمس الغنائم, 
خمس الغنائم. يعني لو الصحابة في معركة وغنموا مغلا مليون دينار 
دهب؛ النبي الواحد له ۲۰۰ ألف دينار دهب» لو غنموا عشر آلاف 
رأس من الإبل أو الأبقار أو الأغنام؛ البي لوحده له ألفين» همس 
الغنائم. بس النبي -عليه الصلاة والسلام - كان سريعاً ما ينفقها. هو 
ده الفرق بقى, فكان يحب أن يعيش عيشة المساكين, لا يأكل حتى 
يشبعون ولا یشرب ولا يهنأ حتى يهنؤون. فكان سريعاً ما ينفق, وكأنه 
مسلط على إهلاك المال في الحق» لكنه كان غنياً -صلى الله عليه 
وسلم- عشان كده الفقر وحش. البي تعوذ منه يعني أعوذ بالله من 
الفقر. ليه؟ لان الإنسان لو افتقر هينافق» لو افتقر ممكن يكفر. لسه 
واحد باعت لي امبارح. أثرت فيا الرسالة بيقول لي يعني بعض طلبة 
العلم؛ طلبة علم وأفاضل للأسف بدأوا يسيرون في اتجاه التشيع. قلت 
له ليه؟ قال لي للحاجة» بسبب الحاجة» بسبب الفقر. ثم اللي بيتنصروا 
في وسط أفريقيا بسبب إيه؟ بسبب الفقر. بسبب الفقر. 

الفقر قرين الكفر والنفاق 

فالنى -عليه الصلاة والسلام- بيستعيذ باللّه من الفقر, فهو فرين 
الكفر وقرين النفاق. لطالما معت عائشة -رضي الله عنها- نبينا - 
صلی الله عليه وسلم- إذا صلى يتعوذ باللّه من المأثم والمغرم. فقالت يا 
رسول الله إنى أسمعك كنيرا تتعوذ من المأثم؛ المأثم اللي هو الإثم والمغرم 
اللى هو قلة المال أو الدين» فقال ها: يا عائشة -أنا ليه يعنى بقول 
كتير كده- إن المرء إذا غرم؛ يعني إيه؟ استدان معهوش فلوس. افتقر 
يعنى مش لاقى حاجة» وأصبح مديون لفلان ومديون لفلان ومديون 
أفلان» "إن الرَجَلَ إذا غرم جات فكدّب, ووعد فأخلفَ"؟. ده مين 
ده؟ مش ده المنافق؟ حدّث فكذب» ووعد فأخلف. فالبى -عليه 
الصلاة والسلام- قال في الحديث ده إن الفقر قرين الكفر. وقال في 
الحديث الآخر بأن الفقر أو الدين قرين النفاق» عشان كده تعوذ بالله 
أن تكون فقيراً. تعوذ بالله أن تكون فقيراً. اللهم إن أعوذ بك من الكفر 
والفقر. فالله -جل وعلا- هو الذي بملك قلبك وشأنك كله. تسأله 
أن يثبتك على الإيمان وأن يعيذك من الكفر. 


٤‏ أخرجه البخاري والنسائي وأحمد 

معقول يبقى البي -عليه الصلاة والسلام- زي ما في حديث أبي بكرة 
بيقول وما لي -ني آخر الحديث- ها قال اللهم عافني في بدي اللهم 
إن أعوذ بك من الكفر والفقر إلى آخره, قال: ومالي لا أقول ما معته 
أو لا استن برسول الله وقد معته يقول ذلك صباحاً ومساءً. يعني النبي 
نفسه بيسأل الله أن يعيذه من الكفر, البي خايف وبيطلب من ربنا 
الحماية عشان ميقعش في الكفر؟ آه والله. فكل الناس يحتاجون. مش 
ربنا قال الأنبياء بعدما 0 ١/‏ بي ١‏ اانا ف 24 

نَشَاءُه إن - ب لي 9 ا له 598 a‏ هديا 
ووا هَدَيْنَا من قبل ومن ذَرَيّهِ دَاوْودَ وَسُلَيْمَانَ وَأَيُوب وَيُوسُفَ 
وَمُوسَئ وَهَارُونَ ‏ وَكَذَّلِكَ جري الْمُحسِيِينَ * وركرِيًا وى وَعِيسَى 
وَإِلَاسَكُلٌ من الصّاحِينَ * وَِسْمَاعِيلَ وَالْيْسَعَ ويوس وَلُوطَا وكا 
فَضَّلْنَا عَلَى الْعَالَميَ" دول كام واحد؟ ۱۸ بعدين 


نا 


بعد كده ربنا قال: "ومن آبائھم رياغم وَإِخواهم.. يعني حى سائر 

نا ٠١١و‏ 


هدي به من يَشَاءْ من عِبَادِه وؤ ارگوا حط عَنْهُم ما كاثُوا يَعْمَلُونَ" 
اللي هم الأنبياءء ممكن يقعوا في ذلك؟ لا نعيذهم 

بالله من ذلك» بس نعيذهم بالله من ذلك. يعني لولا عوذ الله لهم, حماية 
الله لحم, إكرام الله هم ممكن الإنسان يكفر. مش ربنا قال للنبي نفسه 
محمد -عليه الصلاة والسلام-: "لين أشركت تَحْبَطَنَ عَمَلْكَ" 
ده ليك إنت ولكل من كان قبلك من الأنبياءء 'وَلَقَدُ أوجيّ 

نما ثبت رسول الله على الإيعان وَبَعْدَ عن الكفر إلا بعون الله وتثبيته, 
وعوذ الله له. ولولا عون الله وتثبيت النبي على الإبمان لضل. مش أنا 
اللي بقول» ده ربنا اللي بيقول. قال الله -جل وعلا-: "وَوَجَدَكَ صل 
فَهَدَىئ" طب إنت على الحداية» ممكن الإنسان ينتكس عن 
الهداية؟ ويبعد ويشرك؟ ممكن. إلا إذا طلب الحماية والعوذ واللجأ إلى 
الله بصدق. أعوذ يعني ألجأ واحتمي بك يا رب. أعوذ بك من الكفر 
والفقر» يعني أحتمي بك يا رب وألجأ إليك إنك تحفظني من الكفر. من 


٠ 
0 


- ر و ي ع تا اا افد ا 0 قي خا 4 ہم و 7 
الأنبياء وَاجْتَبَيْنَاهُمْ وَهَدَيْنَاهُمْ إلى صراط مُسْتقيم * ذلك هذى الله 

الكفر؟! آه والله. فالبي -عليه الصلاة والسلام- ربنا يقول له: "وَإن 
كَادُوا لَيَفْسُونَكَ عَن الّذِي أَوْحَيْنَا إِلَبِكَ لِعَفبرِي عَلَيْنَا عبر وَإِذَا 
دوك خَلِيلًا * وَلَولا أن تَبَعْمَاكَ ا يهم سَيْئَا فللا * 
إذَا لَأَذَفْنَاكَ ضِعْف الَياة وَضِعْفَ الْمَمَاتِ نم لا جد لَك عَلَيْنَا نَصِيرا" 
الله ثبت النبي -عليه الصلاة والسلام- فلم يكفر. 
فلتسأله أن يثبتك على الإيمان وأن يعيذك من الكفر, فلا تموت إلا 
وأنت مسلم. 


الشيطان بيجي لك وإنت على فراش الموت يحاول يفتنك, وهذا معنى 
تثبيت الله -جل وعلا- للإنسان وهو يموت. "رل عَلَيْهُمُ الْمَلَانِكةُ 
ألا تََافُوا ولا روا وأَبْشِرُوا اة" والله يقول في سورة 
3 "ينبت الله الَْذِينَ آمَنوا بِالْمَوْلٍ التابتِ في الخياة الدّني وف 
الآخرّة' قالوا عند الموت. كما جاء الشيطان للإمام أحمد 
0 له: فتنا يا أحمد. ويقول: لا لا ليثبته الله. 

خايف على نفسه إنه يعبد الأصنام. معقول! ده إمام الحنفاءء يدعو الله 
- جل وعلا- ويقول: "و جنبنی وب أن نعبد الأصِتام" 

مش يعنى احفظنى مغلا إن أنا يعنى أبص بصة ولاء لاء ده الإنسان ما 


بملكش قلبه إنه يكفر إلا إذا ثبته الله وأعانه. 


فلتدعو ربك -جل وعلا- أن يعيذك من الكفر والفقر. وهو مصيبة 
كبيرة إذا أصيب الانسان اء عشان كده لابد أن يتعوذ الإنسان من 
الفقر ويسأل الله جل وعلا- أن يعيذه منه. 

لا إله إلا أنت. كنت عاوز أتكلم عن الفقر كتير. وكيف نطلب الحماية 
من الله -جل وعلا- عملياً أن يعيذنا من الفقر؟ بس نختم عشان يبقى 
خلاص كفاية كده النهاردة. لا إله إلا أنت كررت في الحديث على 
الروايتين مرتين. لا إله إلا أنت. أنت تستعيذ بالله -جل وعلا- وتطلب 
منه العافية في دينك ودنياك. فليس لك غيره -سبحانه وتعالى-. 

وتطلب من الله -جل وعلا- أن يحفظك من الكفر ومن الفقر وليس 
لك غيره يشبتك على الإيمان» وليس لك غيره يغنيك عن سؤال الناس. 
كررت لا إله إلا أنت مرتين؛ ليعلم الإنسان أنه لا ملجأ له ولا منجى 
منه إلا إليه -سبحانه وتعالى-. لا إله إلا أنت. وقس على هذه الكلمة. 
لا إله إلا أنت, يعني لا مكرم لي إلا أنت» لا ناصر لي إلا أنت, لا مؤيد 
لي إلا أنت» لا شافي لي إلا أنت» لا مثبت لي إلا أنت» لا رازق لي إلا 
أنت, لا مغني لي إلا أنت» لا معلم لي إلا أنت» على هذا فقسن. فكلمة 
إله تشمل كل أنواع العبادة التي توجه لله -سبحانه وتعالى-» فليس لنا 
من أمرنا شيءٌ إلا بكرم وفضل وإذنٍ ومدد وعون ربنا -سبحانه وتعالم- 


وهذا معنى كلمة لا إله إلا أنت. نسأل الله -جل وعلا- أن يثبتنا 
وإياكم على الحق. وأن يعافينا في أبداننا وأسماعنا وأبصارناء وأن يعافينا 
في ديننا ودنياناء وأهلينا وذرياتنا وإخواننا وأخواتنا وآبائنا وأمهاتنا وجميع 
المسلمين يا رب العالمين. إنك يا ربنا نعم المولى ونعم النصير. سبحانك 
ربنا رب العزة عما يصفون. سلامٌ على المرسلين والحمد لله رب العالمين. 

وأسأل الله أن يوفق جيع الطلاب. وأن يجعل نتائجهم خيراً من 
مذاكرقم. وأن يجعل نتائجهم فرحة لهم ولآبائهم ولأمهاتهم يا رب 
العالمين. إنك يا ربنا نعم المولى ونعم النصير وصلى الله وسلم وبارك على 
نبينا محمد والحمد لله رب العالمين والسلام عليكم ورحمة الله. 

